1. Η καθίζηση και η επίπλευση είναι δύο φυσικοχημικές μέθοδοι διαχωρισμού των αιωρούμενων σωματιδίων από το νερό, οι οποίες στηρίζονται στη:
α) Φυγοκέντρηση.
β) Βαρύτητα.
γ) Ηλεκτροφόρηση.
δ) Κροκίδωση.
2. Η ευρεία χρήση της καθίζησης οφείλεται στα:
α) Εύκολος σχεδιασμός των δεξαμενών καθίζησης.
β) Υψηλή απόδοση.
γ) Μικρή κατανάλωση ενέργειας.
δ) Μικρή απαίτηση σε ειδικευμένο προσωπικό.
ε) Όλα τα ανωτέρω
3. Σε πόσες κατηγορίες ταξινομούνται τα αιωρούμενα σωματίδια μιας διασποράς ανάλογα με τη συμπεριφορά κατακάθισης;
α) Δύο.
β) Τρεις.
γ) Τέσσερις.
δ) Πέντε.
4. Ποιοι από τους παρακάτω παράγοντες επηρεάζουν το βαθμό πύκνωσης;
α) Χρόνος παραμονής.
β) Συγκέντρωση των σωματιδίων.
γ) Όγκος της διασποράς.
δ) Βάρος των υπερκείμενων στρωμάτων.
ε) Ενδομοριακές αλληλεπιδράσεις.
5. Ποια τα φυσικά χαρακτηριστικά από τα οποία εξαρτάται η ταχύτητα κατακάθισης:
α) Πυκνότητα σωματιδίου.
β) Επιφανειακή τάση.
γ) Όγκος σωματιδίου.
δ) Μέσο μοριακό βάρος σωματιδίου.
ε) Διατομή της προβολής του σωματιδίου στην κατεύθυνση της ροής.
στ) Πολικότητα του σωματιδίου.
6. Το βάθος μιας δεξαμενής καθίζησης είναι συνήθως μικρότερο από:
α) 1.5 m.
β) 3 m.
γ) 4 m.
δ) 5 m.
7. Οι δεξαμενές καθίζησης με επαφή λάσπης δεν έχουν:
α) Μικρές ανοχές στις διακυμάνσεις ποιότητας της εισερχόμενης διασποράς.
β) Μεγάλες ανοχές στις υδραυλικές υπερφορτίσεις.
γ) Υψηλότερο κόστος συντήρησης.
δ) Εξειδικευμένο προσωπικό για την παρακολούθηση της λειτουργίας τους.
8. Ποιος από τους παρακάτω δεν είναι τύπος ροής στις καθιζήσεις με κεκλιμένες επιφάνειες:
α) Ελεύθερη.
β) Καθίζηση με αντιρροή.
γ) Καθίζηση με ομορροή.
δ) Εγκάρσια
9. Ποιοι οι κύριοι παράγοντες που επηρεάζουν την απόδοση των δεξαμενών καθίζησης:
α) Το pH.
β) Η διαλυτότητα των αιωρούμενων σωματιδίων.
γ) Εισροή και εκροή του νερού.
δ) Οι μεταξύ των σωματιδίων αλληλεπιδράσεις.
ε) Μηχανισμοί απομάκρυνσης λάσπης.
στ) Η ύπαρξη βαθμίδων ταχύτητας στην καθίζηση.
ζ) Μεταβολή της πυκνότητας.
η) Επίδραση ανέμων.
10. Ποιος από τους παρακάτω παράγοντες δεν επηρεάζει την πυκνότητα του νερού;
α) Θερμοκρασία.
β) Συγκέντρωση των διαλυμένων αλάτων.
γ) Θολότητα.
δ) Παρουσία μικροοργανισμών.
11. Πόσα είδη επίπλευσης υπάρχουν:
α) Δύο.
β) Τρία.
γ) Τέσσερα.
δ) Πέντε.
12. Ποια τα πλεονεκτήματα της καθίζησης έναντι της επίπλευσης;
α) Μικρότερο κόστος λειτουργίας.
β) Χαμηλότερο πάγιο κόστος.
γ) Όχι έντονη δραστηριότητα μικροοργανισμών (συνθήκες ευτροφισμού).
δ) Απλούστερη λειτουργία, άρα δεν απαιτείται εξειδικευμένο προσωπικό.
ε) Για ταχύτητες καθίζησης μικρότερες από 2 – 3 m/hr μικρότερο συνολικό κόστος μιας μονάδας.
13. Η διήθηση χρησιμοποιείται στην επεξεργασία του νερού και των αποβλήτων για:
α) Την πλήρη καταστροφή των παθογόνων μικροοργανισμών.
β) Τη συνένωση των αιωρούμενων στερεών, με τη βοήθεια φυσικοχημικών μεθόδων.
γ) Την απομάκρυνση των αιωρούμενων σωματιδίων.
δ) Την απομάκρυνση των ιχνοστοιχείων.
14. Το μέγεθος των σωματιδίων, τα οποία μπορούν να απομακρυνθούν από το νερό με διήθηση, είναι μεταξύ:
α) 0.0001-0.001 μm.
β) 0.001-0.01 μm.
γ) 0.1-1000 μm.
δ) 1000-10000 μm.
15. Το ποιοτικό χαρακτηριστικό, που δείχνει την αντίσταση των σωματιδίων στις διατμητικές δυνάμεις που αναπτύσσονται μεταξύ τους καθώς συγκρατούνται από το διηθητικό μέσο (αιτία του συμπαρασυρμού στη διήθηση), ονομάζεται ισχύς:
α) Διήθησης.
β) Κόκκου.
γ) Φίλτρου.
δ) Θρόμβου
16. Οι δυο κατηγορίες στις οποίες διακρίνονται τα φίλτρα με βάση το μηχανισμό της διήθησης είναι:
α) Επιφανείας
β) Πολυστρωματικής κλίνης.
γ) Χώρου.
δ) Πλακούντα – χώρου.
ε) Πορώδους κλίνης.
17. Η μεταφορά των αιωρούμενων σωματιδίων, με το μηχανισμό της πρόσκρουσης, πραγματοποιείται όταν :
α) Τα σωματίδια, τα οποία παραμένουν στις ροϊκές γραμμές και κινούνται σε απόσταση ίση με τη μισή διάμετρό τους κοντά στης επιφάνεια των κόκκων του διηθητικού μέσου, συγκρατούνται από αυτό, λόγω των στενώσεων που δημιουργούνται ανάμεσα στους κόκκους.
β) Η αδράνεια των σωματιδίων τα οποία πλησιάζουν τους κόκκους του διηθητικού μέσου, είναι μεγαλύτερη από την υδροδυναμική δύναμη που τείνει να τα παρασύρει.
γ) Σωματίδια με πυκνότητα συγκριτικά μεγαλύτερη από αυτή του νερού τείνουν να παρεκκλίνουν από τις ροϊκές γραμμές εξαιτίας του φαινομένου της καθίζησης.
δ) Τα σωματίδια που επηρεάζονται από την κίνηση Brown παρεκκλίνουν από τις ροϊκές γραμμές εξαιτίας της διάχυσης.
18. Η αποκόλληση των σωματιδίων από ένα διηθητικό μέσο και ο συμπαρασυρμός τους από το νερό, οφείλεται στο οτι :
α) Οι δυνάμεις Van der Waals γίνονται μεγαλύτερες από τις ηλεκτροστατικές δυνάμεις που συγκρατούν τα σωματίδια.
β) Παύουν να υφίστανται δυνάμεις τριβής λόγω μεταβολών θερμοκρασίας.
γ) Οι διατμητικές δυνάμεις που δημιουργούνται αποκτούν μεγαλύτερη τιμή από τις επιφανειακές δυνάμεις που συγκρατούν τα σωματίδια.
δ) Μεγάλη παροχή του νερού διέρχεται από το διηθητικό μέσο
19. Τα χημικά χαρακτηριστικά που αποτελούν απαραίτητη προϋπόθεση για τη χρησιμοποίηση κάποιου υλικού ως διηθητικό μέσο σε κλίνες είναι :
α) Η μηχανική του αντοχή (μη εύθρυπτο).
β) Η αντίσταση του σε οργανικά συστατικά του νερού.
γ) Η αντοχή του σε οξέα.
δ) Η αντοχή του σε βάσεις.
ε) Η αντίσταση του σε οξειδωτικές ενώσεις.
20. Ποιες είναι οι φυσικές ιδιότητες των διηθητικών μέσων οι οποίες επηρεάζουν τόσο την απόδοση της διήθησης όσο και τη διαδικασία αντίστροφης πλύσης :
α) Μέγεθος - σχήμα - σφαιρικότητα, κόκκων.
β) Κατανομή μεγέθους - πυκνότητα (και φαινομενική) κόκκων.
γ) Σκληρότητα κόκκων και πορώδες της κλίνης.
δ) Όλα τα παραπάνω.
21. Το πραγματικό μέγεθος των κόκκων d10 ενός διηθητικού μέσου είναι το μέγεθος εκείνο, που ποσοστό 10% κατά βάρος των κόκκων, έχουν :
α) Μεγαλύτερο μέγεθος από αυτό.
β) Ίσο μέγεθος με αυτό.
γ) Μικρότερο μέγεθος από αυτό.
22. Από ποιους παράγοντες εξαρτάται η τιμή του λόγου των ενεργών μεγεθών των κόκκων των υλικών, που συνιστούν τα στρώματα διήθησης μιας κλίνης;
α) Την μέθοδο πλύσης της κλίνης.
β) Τη σφαιρικότητα των κόκκων του κάθε υλικού.
γ) Το συντελεστή ομοιομορφίας των κόκκων του κάθε υλικού.
δ) Την πυκνότητα των κόκκων του κάθε υλικού.
ε) Τη φύση της διασποράς.
στ) Το πραγματικό μέγεθος d10 του διηθητικού μέσου.
23. Στην ηλεκτροδιάλυση τα ιόντα κινούνται :
α) Από διαλύματα με μεγάλες συγκεντρώσεις, προς διαλύματα με μικρότερες συγκεντρώσεις.
β) Κάθετα προς τις μεμβράνες, ενώ το νερό ρέει εφαπτομενικά προς αυτές.
γ) Λόγω της διαφοράς θερμοκρασίας ανάμεσα στα δύο διαλύματα, που διαχωρίζονται από τη μεμβράνη.
24. Από τι υλικό κατασκευάζονται οι μεμβράνες :
α) Χαρτί.
β) Πολυμερές.
γ) Γυαλί.
25. Η αντίσταση Rw , στο φαινόμενο της αντίστροφης όσμωσης, είναι ανάλογη :
α) Του πάχους της μεμβράνης.
β) Της επιφάνειας της μεμβράνης.
γ) Του (α) και του (β).
δ) Του ειδικού συντελεστή διαπερατότητας του νερού.
26. Πως ορίζεται ο λόγος ανάκτησης :
α) QE / Q T
β) (1+QE) / QΤ
γ) (1-QE) / QΤ
 όπου QE : παροχή επεξεργασμένου νερού, m3/h
             QT : παροχή νερού τροφοδοσίας, m3/h.


27. Η αύξηση της θερμοκρασίας έχει ως αποτέλεσμα :
α) Αύξηση του ιξώδους του νερού και επομένως την ελάττωση της παροχής του νερού που διαχέεται από τη μεμβράνη.
β) Ελάττωση του ιξώδους του νερού και επομένως την ελάττωση της παροχής του νερού που διαχέεται από τη μεμβράνη.
γ) Αύξηση του ιξώδους του νερού και επομένως την αύξηση της παροχής του νερού που
διαχέεται από τη μεμβράνη.
δ) Ελάττωση του ιξώδους του νερού και επομένως την αύξηση της παροχής του νερού που διαχέεται από τη μεμβράνη
28. Στην επεξεργασία νερού χρησιμοποιούνται συνήθως δύο από τους παρακάτω τύπους μεμβρανών :
α) Επίπεδες.
β) Κυλινδρικές.
γ) Σπειροειδούς διαμόρφωσης.
δ) Λεπτών κοίλων ινών.
29. Οι μεμβράνες που χρησιμοποιούνται στην ηλεκτροδιάλυση, είναι διαπερατές:
α) Από το νερό.
β) Και από κατιόντα και από ανιόντα
γ).Οι μισές μόνο από ανιόντα και οι μισές μόνο από κατιόντα.
30. Ποιες από τις παρακάτω εφαρμογές είναι εφαρμογές της διεργασίας της ιοντοεναλλαγής :
α) Αποσκλήρυνση.
β) Διήθηση.
γ) Σταθεροποίηση.
δ) Απιονισμός.
ε) Απαλκαλίωση.
στ) Απενεργοποίηση.
31. Η ποσότητα κάθε αερίου, που είναι διαλυτή στο νερό στη θέση ισορροπίας, καθορίζεται :
α) Μόνο από τη θερμοκρασία.
 β) Μόνο από την πίεση.
γ) Από την πτητικότητα του αερίου. 
δ) Από τη θερμοκρασία και την πίεση.
32. Η διαλυτότητα ενός αερίου στο νερό:
α) Αυξάνεται με την αύξηση της θερμοκρασίας.
β) Μειώνεται με την αύξηση της θερμοκρασίας.
γ) Αυξάνεται με την αύξηση της ολικής πίεσης.
δ) Μειώνεται με την αύξηση της ολικής πίεσης.
33. Το κυριότερο κριτήριο επιλογής ενός συστήματος για την μεταφορά του αερίου από το νερό στην ατμόσφαιρα είναι:
α) Η πάγια δαπάνη. 
β) Η πολυπλοκότητα και το κόστος συντήρησης.
γ) Το λειτουργικό κόστος και το κόστος συντήρησης.
δ) Η πάγια δαπάνη και το λειτουργικό κόστος.
34. Ζητείται να σχεδιαστεί σύστημα απομάκρυνσης Η2S από νερό με μέτρια απόδοση. Ποιο ή ποια από τα παρακάτω συστήματα είναι καταλληλότερο\α:
α) Στήλη με ακροφύσιο ρηχού κώνου.
β) Στήλη με ακροφύσιο ολόκληρου κώνου.
γ) Δεξαμενή νερού με διαχυτήρες αέρα.
δ) Στήλη με πληρωτικά υλικά.

